1977L0389 — SL — 31.10.1996 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 17. maja 1977 o približevanju zakonodaje držav članic o napravah za vleko na motornih vozilih (77/389/EGS) (UL L 145, 13.6.1977, p.41)

spremenjena z:









▼B

DIREKTIVA SVETA

z dne 17. maja 1977

o približevanju zakonodaje držav članic o napravah za vleko na motornih vozilih

(77/389/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, zlasti člena 100, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora ( 2 ), ker so tehnične zahteve, ki jih morajo izpolnjevati motorna vozila na podlagi nacionalne zakonodaje, med drugim nanašajo tudi na naprave za vleko; ker se te zahteve v posameznih državah članicah razlikujejo; ker je zato potrebno, da vse države članice bodisi poleg svojih obstoječih pravil ali namesto njih sprejmejo enake zahteve, zlasti zato, da bi bilo mogoče uvesti postopek EGS-homologacije na podlagi Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil ( 3 ) za vsak tip vozila; ker približevanje nacionalne zakonodaje držav članic o motornih vozilih vključuje vzajemno priznavanje pregledov, ki so jih opravile države članice na podlagi skupnih zahtev, SPREJEL NASLEDNJO DIREKTIVO:







Člen 1

V tej direktivi „vozilo“ pomeni vsako motorno vozilo, namenjeno za uporabo na cesti, z nadgradnjo ali brez nje, z vsaj štirimi kolesi in z največjo konstrukcijsko določeno hitrostjo večjo od 25 km/h, ►M1 razen tirnih vozil, kmetijskih in gozdarskih traktorjev in vseh delovnih strojev ◄ .

Člen 2

Nobena država članica ne sme zavrniti podelitve EGS-homologacije ali nacionalne homologacije za vozilo zaradi razlogov v zvezi z napravami za vleko, če te izpolnjujejo zahteve ►M1 iz Priloge II ◄ k tej direktivi.

Člen 3

Nobena država članica ne sme zavrniti registracije ali prepovedati prodaje, začetka uporabe ali uporabe vozila zaradi razlogov v zvezi z napravami za vleko, če te izpolnjujejo zahteve ►M1 iz Priloge II ◄ k tej direktivi.

Člen 4

Spremembe, potrebne za prilagoditev zahtevam ►M1 iz prilog k tej direktivi ◄ tehničnemu napredku, se sprejmejo po postopku, določenem v členu 13 Direktive Sveta 70/156/EGS.

Člen 5

1. Države članice sprejmejo predpise, potrebne za uskladitev s to direktivo, v 18 mesecih od notifikacije te direktive in o tem takoj obvestijo Komisijo.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

Ta direktiva je naslovljena na države članice.

▼M1









SEZNAM PRILOG







Priloga I: Upravne določbe za homologacijo Dodatek 1: Opisni list Dodatek 2: Certifikat o homologaciji Priloga II: Naprave za vleko









PRILOGA I

UPRAVNE DOLOČBE ZA HOMOLOGACIJO

1. VLOGA ZA PODELITEV ES-HOMOLOGACIJE ZA DOLOČENI TIP VOZILA

1.1 Vlogo za podelitev ES-homologacije na podlagi člena 3(4) Direktive 70/156/EGS za določeni tip vozila glede na njegove naprave za vleko vloži proizvajalec.

1.2 Vzorec opisnega lista je podan v Dodatku 1.

1.3 Tehnični službi, pristojni za opravljanje preskusov v postopku homologacije, je treba predložiti: 1.3.1 vzorčno vozilo za tip, za katerega je treba podeliti homologacijo.

2. PODELITEV ES--HOMOLOGACIJE ZA DOLOČENI TIP VOZILA

2.1 Če so izpolnjene ustrezne zahteve, se ES-homologacija podeli na podlagi člena 4(3), in če pride v poštev, člena 4(4) Direktive 70/156/EGS.

2.2 Vzorec certifikata o ES homologaciji je podan v Dodatku 2.

2.3 Za vsak homologirani tip vozila se določi homologacijska številka skladno s Prilogo VII Direktive 70/156/EGS. Ista država članica ne sme podeliti iste številke drugemu tipu vozila.

3. SPREMEMBE TIPA IN SPREMEMBE HOMOLOGACIJ

3.1 Ob spremembi tipa, ki je bil homologiran na podlagi te direktive, se uporabljajo določbe člena 5 Direktive 70/156/EGS.

4. SKLADNOST PROIZVODNJE

4.1 Ukrepe za zagotavljanje skladnosti proizvodnje je treba sprejeti skladno z določbami, opredeljenimi v členu 10 Direktive 70/156/EGS.









Dodatek 1









Dodatek 2

VZOREC

(največji format: A4 (210 x 297 mm))

CERTIFIKAT O ES-HOMOLOGACIJI

▼B









PRILOGA ►M1 II ◄

NAPRAVE ZA VLEKO

1. Število

1.1 Vsa motorna vozila morajo imeti na prednjem delu vgrajeno posebno napravo za vleko, na katero se lahko pritrdi vezni del, npr. drog za vleko ali vlečna vrv.

1.2 Vozila kategorije M1 – kakor je določeno v ►M1 Priloga II A ◄ k Direktivi 70/156/EGS – razen vozil, ki niso ustrezna za vleko bremena, morajo imeti vlečno napravo vgrajeno tudi na zadnjem delu.

2. Vzdržljivost

2.1 Vsaka posebna naprava za vleko, vgrajena na vozilu, mora vzdržati vlečno in tlačno statično silo, ki znaša najmanj polovico dovoljene skupne teže vozila, na katerem je vgrajena, brez pripetega bremena.